**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Ettevalmistus raietöölise 3. taseme kutseeksamiks** |
| Õppekavarühm: *(täiendus- koolituse standardi järgi)* | Metsandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Raietööline, tase 3 kutseoskusi omandada soovivad isikud, kelle eesmärgiks on sooritada kutseeksam.  **Grupi suurus: 8**  **Õppe alustamise nõuded:** Eelnev töökogemus raietöödel ja teadmised metsakasvatusest ning esmaabist. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*   * töötab vilunult võsa- ja kettsaagidega, hooldab võsa- ja kettsaagi ning turva- ja töövarustust; * langetab, laasib ja järkab ohutult ning ergonoomiliselt; * tunneb puuliike, sortimente ja koondab valmistatud materjali; * registreerib end iseseisvalt kutseeksamile, allkirjastab ja saadab digitaalselt nõutud dokumendid, teeb päringu kutseregistrist. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Kutsestandard Raietööline, tase 3 kompetentsid. |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Eestis on ligikaudu 700 raietöölist (Kutsekoja andmed aprill 2019), kellel puudub raietööline, tase 3 kutse.  Kutse puudumine vähendab oluliselt konkurentsivõimet tööturul, sest nii Riigimetsa Majandamise Keskus kui ka mitmed suured metsandusettevõtted nõuavad raietööliselt tase 3 kutse olemasolu.  OSKA analüüsis valdkondlike IKT-oskuste vajadustest nähtub, et metsanduse valdkonnas on oluline baasdigioskuste õpe iseseisva kasutaja tasemel. Seepärast oleme loonud kutseeksamiks ettevalmistava koolituse koos digioskuste õpetamisega. Varasema kogemuse põhjal ja OSKAle toetudes, võime kinnitada, et sihtrühmal on algelised digioskused.  Koolitus on oluline, et tõsta raietööliste hõivet ning anda neile juurde digioskused, mis aitavad neil suhelda erinevate ametiasutustega asjakohaselt ja enesekindlalt ning suurendada raietööliste iseseisvust kutseeksamiks registreerimisel ja selle järeltegevustes. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **46** |
| Kontaktõppe maht akadeemilistes tundides: | **46** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **14** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **32** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  Ohutustehnika   * turva- ja töövarustuse liigid ja nende hooldamise põhimõtted; * võsa- ja kettsaagide ehitus ning kasutamise ja hooldamise põhimõtted.   Raiete tehnika ja tehnoloogia   * algteadmised puu ja põõsa liikidest; * raiete tehnika ja tehnoloogia; * ergonoomia alused; * keskkonnakaitse nõuded raietöödel.   Praktiline töö - hooldusraied   * metsauuenduse hooldamine; * valgustusraie tegemine (võsa- ja kettsaed); * relaskoopmõõtmine; * suurte puude langetamine; * G-lugem HR-s.   Kutseeksami tingimused ja kord (kutseeksami sooritamiseks vajalikud digioskused)   * korrektse e-kirja vormistamine, manuste lisamine (nõutud dokumentide edastamine); * registreerumine kutseeksamile; * kutseeksami avalduse täitmine ja digiallkirjastamine; * kutseregistri kasutamine ja seal päringute tegemine.   **Õppekeskkonna kirjeldus:**  Kaasaegne esitlustehnikaga õpperuum, osaline praktiline õpe arvutiklassis või tahvelarvuti kasutamine igale osalejale.  Praktiline õpe toimub Luua Metsanduskooli raielankidel.  NB! Oluline on isikliku turvavarustuse (riided ja turvajalanõud) olemasolu. Töövahendid (võsasaag, mootorsaag) on igale osalejale kasutamiseks kooli poolt. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Vähemalt 70% kontakttundides osalemine.  Hinnatakse proovitööd: puu ohutu ja ergonoomiline langetamine, laasimine ning järkamine EKR 3 tasemel.  Hindamine on mitteeristav: arvestatud või mittearvestatud. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Sulev Tooming** - Luua MK metsakasvatuse kutseõpetaja, raiemeister  **Tõnu Reinsalu –** Luua MK metsakasvatuse meisterõpetaja, raiemeister  **Kaido Saar** – Luua MK metsakasvatuse kutseõpetaja  **Janno Traks** – Luua MK metsakasvatuse kutseõpetaja  **Riina Tralla** – Luua MK haridustehnoloog |

**Õppekava koostaja:**   
Kairit Reiman, koolituskeskuse juht [kairit.reiman@luua.ee](mailto:kairit.reiman@luua.ee)